Rareș Mariș va cânta la „Arad Estival“, la Ștrandul Neptun din Arad

Evenimentul „Arad Estival“ va continua în perioada 18 - 20 iulie, la ștrandul Neptun, atât în zona bazinelor cât și în parcarea din zona comercială, fiind pregătite spuma party, jocuri interactive și un concert cu Rareș Mariș, unul dintre cei mai apreciați artiști din țară.

Rareș Mariș s-a născut pe data de 25 septembrie 2000, în satul Bârsana, județul Maramureș. Este unul dintre cei mai iubiți cântăreți din România, în acest moment, datorită pieselor sale.

Artistul este pasionat de muzică încă din copilărie și a participat la numeroase concursuri. La vârsta de 13 ani a câștigat finala de popularitate a emisiunii Next Star. Au urmat diferite premii la concursuri locale și s-a bucurat de un succes surprinzător.

La sfârșitul anului 2022, Rareș a intrat pentru prima dată în topurile muzicale pe locul 20, cu piesa „1000 zile“. În februarie 2023, melodia sa „Sâmbătă seara”, interpretată împreună cu Theo Rose & Domino, a ajuns pe locul 8 în același clasament și primul și al doilea loc în topul căutărilor de pe Shazam România din aceeași perioadă.

Acum Rareș este pe primele locuri în topuri cu melodia „Cel mai fericit de pe pământ“.

Evenimentele sunt organizate de Primăria Municipiului Arad prin Centrul Municipal de Cultură Arad.

 Accesul la aceste evenimente se va face conform reglementărilor Recons SA.

Informații online: <https://www.reconsarad.ro/strandul-neptun-arad>

**PROGRAM**

Vineri, 18 iulie, între orele 16.00 – 20.00, zona bazinelor

DJ Party

Dans sportiv cu Ballroom Dance

Ora 20.00 – Parcarea din zona comercială

Seară muzicală cu Young Blood, Next Page și Rareș Mariș

Sâmbătă, 19 iulie, între orele 13.00 – 19.00, zona bazinelor

DJ Party&Spuma Party

Duminică, 20 iulie, între orele 13.00 – 20.00, zona bazinelor

Jocuri interactive pentru copii și tineri

Gimnastică aerobică